section_heading: Životopis
paragraph_text: Profesionalno opredjeljenje Krunoslava Martinovića bila je medicina. Diplomirao je na Medicinskom fakultetu u Zagrebu 1964., specijalist je internist od 1973., poslijediplomski studij iz kardiovaskularnih bolesti završio je 1974., a magistrirao 1982. godine. Većinu radnog staža proveo je na Internom odjelu Opće bolnice u Varaždinu. Za značajan doprinos razvoju zdravstva dobio je Medalju grada Varaždina za 2004. godinu.